་གདན་ལ་འཁོད་ནས་སྐྱབས་སེམས་ཡི་གེ་བརྒྱ་པ་བདག་བསྐྱེད་བཟླས་པའི་བར་སྔར་བཤད་པ་བཞིན་བསྒོམ། དེ་ནས་མཆོད་པ་ལ་བདུད་རྩི་གཏོར་ཞིང༌། སུམྦྷས་བསང་། སྭ་བྷཱ་ཝས་
སྦྱངས། སྟོང་པའི་ངང་ལས་ཨ་ལས་ཐོད་པའི་སྣོད་རྣམས་སུ་ཨོཾ་ཨཱཿཧཱུྃ་ལས་མཆོད་ཡོན་ཞབས་བསིལ་མེ་ཏོག་ནས་བཟུང་རོལ་མོའི་བར་ངོ་བོ་བཟང་ཞིང་རྒྱ་ཆེ་བ་ནམ་མཁའི་ཁམས་གང་བར་གྱུར། ཨོཾ་ཨརྦྷ་ནས་ཤབྡའི་བར་
419

མཁའ་སྤྱོང་ཆོས་སྐོར་
དང་། འབྲུ་གསུམ་བརྗོད། དེ་ནས་མདུན་གྱི་ཐོད་པ་ལ་དམིགས་ཏེ་ཨོཾ་ཨཱཿཧཱུྃ་ཧ་ཧོཿཧྲཱིཿ ལན་གསུམ་གྱིས་བྱིན་གྱིས་བརླབས། མདུན་གྱི་དཀྱིལ་འཁོར་རྣམས་ལ་དམིགས་ནས་སུམྦྷས་བསང་། སྭ་བྷཱ་ཝས་སྦྱངས། སྟོང་པའི་
ངང་ལས་ཆོས་འབྱུང་གི་ནང་དུ་རྗེ་བཙུན་མ་སྒྲུབ་ཐབས་ལྟར་ཡན་ལག་བཞི་རྫོགས་སུ་བསྐྱེད། སྟེང་གི་ཆ་ལ་བླ་མ་དང་དཔའ་བོ་དང་རྣལ་འབྱོར་མའི་ཚོགས་ཀྱིས་བསྐོར་བ་མངོན་སུམ་བཞིན་དུ་བཞུགས་པར་གྱུར། མཆོད་པ་འབུལ་
བར་མོས་ལ། ཨོཾ་སརྦ་ཏ་ཐཱ་ག་ཏ་བཛྲ་ཡོ་གོོ་ནཱི་ཨནྱཱཾ་པྲ་ཏཱིཙྪ་སྭཱ་ཧཱ། པཱ་ཏྱཾ་ནས་ཤབྡའི་བར་མཚན་སྔགས་སྦྱར་ལ་མཐར་རོལ་མོ་འབུལ་ལོ། །ནང་མཆོད་ནས་གཡོན་པའི་མཐེབ་སྲིན་གྱིས་འཐོར་ཞིང་། རྩ་བ་དང་བརྒྱུད་པའི་བླ་མ་
རྣམས་ཀྱི་ཞལ་དུ་ཨོཾ་ཨཱཿཧཱུྃ། རྗེ་བཙུན་རྡོ་རྗེ་རྣལ་འབྱོར་མ་ལ་སོགས་པ་ཡི་དམ་གྱི་ལྷ་རྣམས་ཀྱི་ཞལ་དུ༴ དཔའ་བོ་དང་རྣལ་འབྱོར་མ་དང་ཆོས་སྐྱོང་སྲུང་མ་རྣམས་ཀྱི་ཞལ་དུ༴ གཞན་ཡང་ཕྱོགས་སྐྱོང་ལ་སོགས་པ་དང་འབྱུང་
པོའི་ཚོགས་ཐམས་ཅད་ལ་སྦྱིན་ནོ། །མཐར་རང་གི་ལྕེ་ལ་མྱང་ཞིང་ཨོཾ་གསུམ་མ་བརྗོད་པ་དང་པད་སྐོར་གྱི་མཐར་འཁྱུད་རྒྱ་བྱ། དཔལ་ལྡན་རྡོ་རྗེ་མཁའ་འགྲོ་མ་སོགས་ཀྱིས་བསྟོད། སྤྲོ་ན་ཡུམ་གྱི་རྐང་བརྒྱད་ཀྱང་བྱ། གཏོར་མ་
ལ་བདུད་རྩི་བྱིན་རླབས་རྒྱས་པའམ། ཡང་ན་ཨོཾ་ཨཱཿཧཱུྃ་ཧ་ཧོཿཧྲཱིཿ ལན་གསུམ་གྱིས་བྱིན་གྱིས་བརླབས། ཨོཾ་གསུམ་ལ་ཨ་ར་ལི་བ་ལིཾ་ཏ་ཁ་ཁ་ཁཱ་ཧི་བཏགས་པ་ལན་གསུམ་གྱིས་གཏོར་མ་དང་པོ་རྗེ་བཙུན་མ་ལ་ཕུལ། མཚན་
420

བཅུ་དགུ་
།སྔགས་སྔོན་འགྲོའི་ཕྱི་མཆོད་ནང་མཆོད། བསྟོད་པ་བྱ། འདོད་པའི་དོན་ལ་གསོལ་བ་གདབ། གཏོར་མ་གཉིས་པ་ཆོས་སྐྱོང་ནས་བཟུང་གཞི་བདག་གི་བར་བསྔོ་བ་རྒྱས་པ། བསྡུ་ན་མཁའ་འགྲོ་སྤྱི་
གཏོར་གྱིས་ཆོག དེ་ནས་རྡོར་དྲིལ་དང་སྤོས་འཛིན་ཞིང་། བཅོམ་ལྡན་ཡེ་ཤེས་རྡོ་རྗེ་མཆོག །རིག་འཛིན་རྒྱལ་མོ་ཕྱག་འཚལ་ལོ། །སྙིང་རྗེའི་བདག་ཉིད་དཀྱིལ་འཁོར་དུ། །སློབ་མ་འཇུག་པ་འཚལ་ལགས་ན། །ཇི་ལྟར་རྒྱལ་བ་
ཀུན་གྱིས་ཁྱོད། །ཡེ་ཤེས་རྒྱ་མཚོར་བྱིན་བརླབས་ལ། །དེ་བཞིན་དུ་ནི་ཡེ་ཤེས་རོས། །སེམས་ཅན་འདི་ལ་བྱིན་བརླབ་རིགས། །ལན་གསུམ་གྱིས་ནི་གསོལ་བ་གདབ། གཙོ་མོས་གནང་བ་སྦྱིན་པར་བསམ། དེ་ནས་བུམ་པ་
བསང་སྦྱང༌། བསང་སྦྱང སྟོང་པའི་ངང་ལས་པད་ཟླའི་གདན་ལ་བྷཾ་ལས་རིན་པོ་ཆེའི་བུམ་པ་ཡངས་ཤིང་རྒྱ་ཆེ་བ་སོགས་དཀྱུས་བཞིན་བསྐྱེད་པའི་ནང་དུ་རྗེ་བཙུན་མ་ཡན་ལག་བཞི་རྫོགས་སུ་བསྐྱེད་ལ་མཆོད་ཅིང་བསྟོད། བདག་གི་ཐུགས་ཀ་
ནས་སྔགས་ཀྱི་ཕྲེང་བ་གཟུངས་ཐག་ལ་བརྟེན་ནས་སོང་བས་བུམ་ནང་གི་ལྷ་མོའི་ཐུགས་བརྒྱུད་བསྐུལ་ནས་སྐུ་ལས་བདུད་རྩི་བབས་པས་བུམ་ནང་གང་བར་བསམ་ཞིང་ཨོཾ་གསུམ་མ་བརྒྱ་རྩ་བཟླ། མཐར་ཡང་མཆོད་ཅིང་བསྟོད་ལ་
དུང་ཆོས་ཀྱི་ཆུ་ཕུལ་བས་ལྷ་ཞུ་སྟེ་བདུད་རྩིའི་ངོ་བོར་གྱུར། དེ་ནས་...འདི་སློབ་དཔོན་གྱིས་བདག་འཇུག་ལེན་པར་མ་གསུངས་པས་མ་བྱས་ཀྱང་འགལ་བ་མེད་དོ། །སྤྲོ་ན། མདུན་བསྐྱེད་ཀྱི་གཙོ་མོ་དང་བླ་མ་ཐ་མི་དད་པ་ལ་མཎྜལ་དང་གསོལ་བཏབ་ནས་
421

མཁའ་སྤྱོད་ཆོས་སྐོར་
བཟུང༌། ཇི་ལྟར་སོགས་ཀྱི་བར་འོག་ནས་འབྱུང་བ་བཞིན་བདག་འཇུག་གི་ཚུལ་དུ་བླང༌། སློབ་མ་མདུན་དུ་འཁོད་པ་ལ་སེམས་ཅན་ཐམས་ཅད་འཁོར་བའི་སྡུག་བསྔལ་ལས་བསྒྲལ་བའི་ཕྱིར། བྱིན་རླབས་ཀྱི་བཀའ་ཟབ་མོ་ཞུ་སྙམ་
པའི་ཐུགས་བསྐྱེད་པ་ཞུ། དེ་ལ་འདིར་གང་གསན་པར་བྱ་བའི་ཆོས་ནི། གངས་ཅན་བསྟན་པའི་མངའ་བདག་རྗེ་བཙུན་ས་སྐྱ་པ་ཡབ་སྲས་རྣམས་ལ་བླ་མེད་གདམས་པ་རྒྱ་མཚོ་ཙམ་དུ་བཀའ་བབས་པའི་ནང་ནས་ཟབ་ཆོས་ཁྱད་པར་
ཅན་དུ་གྱུར་པ་ཐུན་མོང་བསྒྲུབས་པས་མཆོག་ཞར་ལས་འབྱུང་བ་དམར་པོ་སྐོར་གསུམ། མཆོག་བསྒྲུབས་པས་ཐུན་མོང་ཞར་ལས་འབྱུང་བ་དམར་མོ་སྐོར་གསུམ་རྣམས་སུ་གྲགས་པ་ལས། དམར་མོ་སྐོར་གསུམ་ནི་ཨིནྡྲ་མཁའ་
སྤྱོད། ནཱ་རོ་མཁའ་སྤྱོད། མཻ་ཏྲི་མཁའ་སྤྱོད་དང་གསུམ་པོ་འདི་ཡིན་ལ། གསུམ་པོ་དེའི་ནང་ནས་དེ་ལམ་མཻ་ཏྲི་མཁའ་སྤྱོད་ཀྱི་བྱིན་རླབས་ཀྱི་བཀའ་ཡིན། དེ་ལ་སྔོན་འགྲོ་སློབ་དཔོན་གྱི་བྱ་བ་བདག་བསྐྱེད་མདུན་བསྐྱེད་ལ་སོགས་
པ་བསྒྲུབས་ཟིན་ནས། སློབ་མའི་ངོ་སྐལ་དུ་གྱུར་པ་ལ་སློབ་དཔོན་མཁའ་སྤྱོད་མར་གསལ་བ་ལ་བྱིན་རླབས་བཀའ་ཞུ་བའི་ཡོན་དུ་དམིགས་ནས་མཎྜལ་འབུལ་དུ་གཞུག གསོལ་བ་འདེབས་པ་འདིའི་རྗེས་ཟློས་ཀྱང་གསུང་བར་
ཞུ། ལྷ་མོ་ལུས་ངག་ཡིད་ཀྱིས་སུ། །ཡེ་ཤེས་རྒྱ་མཚོ་ཁྱོད་ཕྱག་འཚལ། །ཇི་ལྟར་སངས་རྒྱས་སྟོབས་ཆེན་གྱིས། །ཐམས་ཅད་ཡེ་ཤེས་བྱིན་བརླབས་སོ། །དེ་བཞིན་བདག་རྒྱུད་དག་པ་ལ། །ཡེ་ཤེས་རྒྱུན་བཞིན་མཛད་དུ་
422

اد ہو
།གསོལ། །ལན་གསུམ། སྤྲོ་ན་གུར་གྱི་རྒྱུན་བཤགས་བྱ། ཨ་ཁཾ་བཱི་ར་ཧཱུྃ་གིས་མིག་རས་བཅིངས། སྔགས་དེ་ཉིད་ཀྱིས་མེ་ཏོག་ཕྲེང་བ་གཏད། སུམྦྷ་ནི་བརྗོད་ཅིང་མཐེབ་སྲིན་གྱིས་སློབ་མའི་ལུས་ལ་
བདུད་རྩི་གཏོར། འབྲུ་གསུམ་བརྗོད་ཅིང་བདུད་རྩི་བྱིན། ཟླ་བ་རྡོ་རྗེ་ངོ་སྤྲོད་པའི་སླད་དུ། ཁྱེད་རང་རྣམས་ཀྱི་སྙིང་གའི་ནང་དུ་ཟླ་བའི་སྟེང་དུ་རྡོ་རྗེ་དཀར་པོ་རྩེ་ལྔ་པ་གཅིག་ལམ་གྱིས་བསྒོམས་ལ་འདི་གསུང་བར་ཞུ། ཨོཾ་སརྦ་ཡོ་
ག་སོགས་བརྗོད་དུ་གཞུག དེ་བརྟན་པར་བྱ་བའི་ཕྱིར་སློབ་མའི་སྙིང་གར་རྡོ་རྗེ་བཞག་སྟེ་སུ་ར་ཏེ་སོགས་སློབ་དཔོན་རང་གིས་བརྗོད། ཡང་སློབ་མའི་སྤྱི་བོར་རྡོ་རྗེ་བཞག་ལ། དེང་ཁྱོད་དེ་བཞིན་གཤེགས་པ་ཐམས་ཅད་དང་རྡོ་རྗེ་
རྣལ་འབྱོར་མ་ཐམས་ཅད་ཀྱི་རིགས་སུ་ཞུགས་ཀྱིས། དེ་བཞིན་གཤེགས་པ་ཐམས་ཅད་ཀྱི་གསང་ཆེན་དམ་པ་འདི། དེ་བཞིན་གཤེགས་པ་ཐམས་ཅད་ཀྱི་དཀྱིལ་འཁོར་དུ་མ་ཞུགས་པ་རྣམས་ཀྱི་མདུན་དུ་སྨྲ་བར་མི་བྱ་སྟེ་མ་དད་པ་
རྣམས་ལ་མ་ཡིན་ནོ། །སློབ་དཔོན་གྱི་ལག་གི་རྡོ་རྗེ་ལ་འཇུས་ནས་དཀྱིལ་འཁོར་དུ་ཞུགས་པའི་མོས་པ་གྱིས་ཛཿཧཱུྃ་བཾ་ཧོཿཞེས་བརྗོད་དོ། །ཡེ་ཤེས་དབབ་པའི་དོན་དུ་ཐུགས་འདུན་པ་འདི་བཞིན་གནང་བར་ཞུ། ཁྱེད་རང་རྣམས་སྐད་
ཅིག་གིས་པདྨ་དང་ཉི་མའི་སྟེང་དུ་རྗེ་བཙུན་མ་རིག་པ་འཛིན་མ་ཞལ་གཅིག་ཕྱག་གཉིས་ཞེས་པ་ནས་ཡེ་ཤེས་ཀྱི་མཻ་འབར་བའི་དབུས་ན་བཞུགས་པའི་བར་དཀྱུས་བཞིན་བརྗོད་ལ། སྐུ་ཅན་དུ་ལམ་སྟེ་བསྒོམ་པ་ཞུ། ལྟེ་བར་ཨོཾ་བཾ་

མཁའ་སྤྱོང་ཆོས་སྐོར་
སོགས་གོ་ཆ་བཀོད། གནས་གསུམ་བྱིན་གྱིས་བརླབས། དེ་ལྟར་གསལ་བའི་ལྟེ་བར་འཁོར་ལོ་ཟུར་དྲུག་པ་ཡིག་འབྲུ་དང་བཅས་པ་འཁོར་བ་དང༌། གསང་གནས་དང་མཛོད་སྤུར་ཡང་དགའ་འཁྱིལ་པ་གཡོན་དུ་འཁོར་བས་ལུས་
དྲོད་དང་བདེ་བས་གང་ ་བས་གང༌། དེའི་ཚེ་ཕྱོགས་བཅུའི་སངས་རྒྱས་ཐམས་ཅད་རྡོ་རྗེ་རྣལ་འབྱོར་མའི་རྣམ་པ་ཁྱེད་རང་རྣམས་ཀྱི་ལུས་ལ་སིབ་སིབ་ཐིམ་ཞིང་སངས་རྒྱས་ཐམས་ཅད་ཀྱི་ཡཻ་ཤེས་རྒྱུད་ལ་ཞུགས་པའི་མོས་པ་མཛོད་ཅིག གུ་
གུལ་ལ་སོགས་པའི་དུད་པས་བདུག ཌཱ་མ་རུ་ལ་སོགས་པའི་རོལ་མོའི་སྒྲ་དྲག་པོ་བྱ་ཞིང༌། ཨྃ་གསུམ་མ་བརྗོད། དེ་བརྟན་པར་བྱ་བའི་ཕྱིར། སྤྱི་བོར་རྡོ་རྗེ་རྒྱ་གྲམ་དུ་བཞག་སྟེ་ཏིཥྛ་བཛྲ་ཞེས་བརྗོད། དེ་སྔར་གྱི་མེ་ཏོག་གི་ཕྲེང་
བ་དེ་མདུན་བསྐྱེད་ཀྱི་རྗེ་བཙུན་མའི་དབུའི་གཙུག་ཏུ་ཕུལ་བའི་མོས་པ་གྱིས་ལ་ཨོཾ་པྲ་ཏཱིཙྪ་བཛྲ་ཧོཿཞེས་བརྗོད་དུ་གཞུག ཕྲེང་བ་དེ་སློབ་དཔོན་གྱིས་བླངས་ཏེ་ཨོཾ་གསུམ་མའི་སྔགས་སུ་བྱིན་གྱིས་བརླབས་ནས་སློབ་མའི་མགོ་ལ་བཞག་
ཅིང༌། ཨྃ་པྲ་ཏི་གྲྀཥྞ་ཨི་མཾ་ས་ཏྭ་མཧཱ་བ་ལ་ཨོཾ། ཞེས་བརྗོད། དེ་ནས་གདོང་གཡོགས་ཕྱེ་ལ། ཨོཾ་བཛྲ་ནེ་པྲ་ཨ་པ་ཧ་ར་པ་ཏྲ་ལཾ་ཧྲི་ཞེས་བརྗོད། དེ་ལྟར་མིག་དར་བསལ་བས་ཁྱེད་རང་རྣམས་མདུན་བསྐྱེད་ཀྱི་ཆོས་འབྱུང་གི་
ནང་ནས་པདྨ་དང་ཉི་མའི་སྟེང་དུ་རྗེ་བཙུན་མ་རིག་པ་འཛིན་མ་ཞལ་གཅིག་ཕྱག་གཉིས་མ་ཞེས་པ་ནས་ཡེ་ཤེས་ཀྱི་མེ་འབར་བའི་དབུས་ན་བཞུགས་པ། ཞེས་པའི་བར་དཀྱུས་བཞིན་བརྗོད་ལ། དེ་ལྟར་མངོན་སུམ་དུ་མཐོང་བའི་མོས་
424

ام هو
ཉེར་གཅིག་
།པ་མཛོད། དེ་ཡན་འཇུག་པའི་ཆོས་སོང༌། དངོས་གཞིའི་བྱིན་རླབས་ཞུ་བའི་ཡོན་དུ་མཎྜལ་འབུལ་དུ་གཞུག བྱང་ཆུབ་རྡོ་རྗེ་སོགས་ཀྱིས་གསོལ་འདེབས་ལན་གསུམ། བུམ་དབང་གི་སླད་དུ་ཐུགས་
འདུན་འདི་བཞིན་དུ་གནང་བར་ཞུ། ཁྱེད་རང་རྣམས་མདུན་བསྐྱེད་ཀྱི་རྗེ་བཙུན་མའི་མདུན་དུ་རིན་པོ་ཆེའི་ཁྲི་པད་ཉིའི་གདན་ལ་རྗེ་བཙུན་མ་རིག་པ་འཛིན་མར་གསལ་བའི་སྟེང་དུ་གདུགས་དཀར་པོ་གསེར་གྱི་ཡུ་བ་ཅན། གཡས་ན་
རྒྱལ་མཚན། གཡོན་བ་དན། ཁོར་ཡུག་མཆོད་པའི་ཕྲེང་བ་དང་བཅས་ཏེ་བཞུགས་པ་ལ་མདུན་གྱི་རྗེ་བཙུན་མའི་ཐུགས་ཀ་ནས་སྤྲུལ་པའི་དབང་གི་ལྷ་རྣམས་ནམ་མཁར་བྱོན་ནས། ཁྱེད་རང་རྣམས་ལ་བགེགས་བསྐྲད་པ་
དང༌། མཆོད་པ་འབུལ་ཞིང་བཀྲ་ཤིས་ཀྱི་གླུ་དང་བཅས་པ་བརྗོད་པའི་མོས་པ་གནང་བར་ཞུ། སློབ་དཔོན་གྱིས་ཚིགས་བཅད་ཀྱི་མཚམས་སུ་དྲིལ་བུ་གསིལ་ཞིང༌། བཀྲ་ཤིས་གང་ཞིག་ཆོས་ཀྱི་དབྱིངས་ལ་སོགས་སམ། ཡང་ན་
ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ་སོགས་ཀྱི་ཚིགས་བཅད་གསུམ་བརྗོད། བུམ་པ་སྤྱི་བོར་བཞག་ལ་མདུན་གྱི་རྗེ་བཙུན་མས་བུམ་ཆུས་དབང་བསྐུར་བའི་མོས་པ་མཛོད། ཇི་ལྟར་བལྟམས་པ་སོགས་ནས། དེ་བཞིན་
བདག་གིས་དབང་བསྐུར་རོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུྃ། ཙཀྲ་བི་ར་སྟཱཾ་ཨ་བྷི་ཥིཉྩ་མཾ། བཛྲ་བྷ་ཝ་ཨ་བྷི་ཥིཉྩ་ཧཱུྃ། ཞེས་གསུངས་ཤིང་དབང་བསྐུར་བས་ཁྱེད་རང་གི་ལུས་ཐམས་ཅད་བྱང་སེམས་ཆུ་རྒྱུན་
425

མཁའ་སྤྱོང་ཆོས་སྐོར་
གྱིས་གང་། དྲི་མ་དག ཆུ་ལྷག་མ་ཡར་ལུད་པ་ལས་མི་བསྐྱོད་པ་སོགས་ཀྱི་སངས་རྒྱས་རིགས་ལྔས་དབུ་.བརྒྱན་པའི་མོས་པ་མཛོད། སྔགས་ཀྱི་བཟླས་ལུང་གི་སླད་དུ་ཐུགས་འདུན་འདི་བཞིན་མཛོད། སློབ་དཔོན་གྱི་ཐུགས་ཀ་
ནས་སྔགས་ཀྱི་ཕྲེང་བ་ཆད། ཞལ་ནས་འཐོན་ཁྱོད་རང་རྣམས་ཀྱི་ཞལ་དུ་ཞུགས། སྙིང་གའི་བཾ་ཡིག་ལ་གཡོན་སྐོར་དུ་འཁོད་པའི་མོས་པ་གནང༌། འདིའི་རྗེས་ཟློས་གསུང་བ་ཞུ། ཨོཾ་གསུམ་མ་ལན་གསུམ། དེ་བརྟན་བྱེད་དུ་
སློབ་དཔོན་གྱིས་ལག་པ་གཡོན་རྡོ་རྗེ་དང་བཅས་པ་སློབ་མའི་མགོ་བོར་བཞག་ཅིང༌། ཨོྃ་གསུམ་མ་ཚར་གཅིག་བརྗོད། དེ་ནས་སློབ་མ་རྣམས་ལྷ་མོའི་ཕྱག་ཞབས་ཀྱི་རྣམ་འགྱུར་ལྟར་དངོས་སུ་བྱེད་དུ་བཅུག་པའམ་དེ་མ་བྱུང་ནའང་
འགལ་བ་མེད་ལ། གཡོན་དུ་ཐོད་ཆང་གཡས་སུ་རྡོ་རྗེ་གཏད་ལ། ཨྃ་གསུམ་མ་བརྗོད་ཅིང་ཁྱེད་རང་རྣམས་རྗེ་བཙུན་མར་གསལ་བའི་ཕྱག་གཡོན་དུ་བདུད་རྩིས་གང་བའི་ཐོད་པ་དང༌། གཡས་སུ་རྡོ་རྗེ་གཏད་པ་འདི་སྤྱོད་པའི་རྗེས་
སུ་གནང་བ་ཡིན་བརྗོད། ཐུར་མས་བདུད་རྩི་དེ་ནས་བླངས་ལ་བྱིན། དེ་ལྟར་ཁྱེད་ཀྱིས་བུམ་པའི་དབང་ཐོབ་པ་ཡིན་ནོ། །ཞེས་བརྗོད། དེ་ནས་གསང་དབང་གི་སླད་དུ། ཤ་ཆེན་ནམ་མེད་ན་ཤ་ཕལ་པ་མར་དུ་བཙོས་པ་ལག་
གཡས་སུ་གཏང། སིནྡྷུ་རའི་འོག་གི་ཐོང་པའི་བདུད་རྩི་ལག་པ་གཡོན་དུ་གཏང་ལ། ཨོཾ་གསུམ་མ་བརྗོད། དེས་གསང་བའི་དབང་ཐོབ་པ་ཡིན། ཞེས་རྟོགས་པ་བསྐྱེད། དེ་ནས་ཤེས་རབ་ཡེ་ཤེས་ཀྱི་དབང་གི་སླད་དུ་སིནྡྷུ་ར་ལ་
426

།བྲིས་པའི་ལྷ་མོའི་སྐུའི་དཔྲལ་བར་མགྲིན་པར་སྙིང་གཱ་གསུམ་ནས་རྡུལ་ཚོན་བླངས་ལ་ཨོཾ་གསུམ་མ་བརྗོད་ཅིང༌། སློབ་མའི་གནས་གསུམ་དུ་ཐིག་ལེ་བྱ། རྗེ་བཙུན་མའི་སྐུ་གསུང་ཐུགས་ཀྱི་དངོས་གྲུབ་
སྩལ་ཞིང་ལུས་ལ་བདེ་བས་ཁྱབ་པའི་མོས་པ་མཛོད། དེས་ཤེས་རབ་ཡེ་ཤེས་ཀྱི་དབང་ཐོབ་པ་ཡིན། དབང་བཞི་པའི་སླད་དུ་ཆོས་སྐྱེ་འགག་མེད་པ་སྤྲོས་པའི་མཐའ་ཐམས་ཅད་དང་བྲལ་བ་དེའི་ངང་དུ་འཛིན་མེད་ཅུང་ཟད་རེ་འཇོག་
པར་ཞུ། དེས་དབང་བཞི་པ་ཐོབ་པ་ཡིན་ནོ་ཞེས་རྟོགས་པ་བསྐྱེད། རྗེས་གཙོ་བོས་སོགས་དང༌། མདུན་བསྐྱེད་ལ་མཆོད་བསྟོད་ཡིག་བརྒྱས་ནོངས་པ་བཟོད་པར་གསོལ། ཡེ་ཤེས་པ་གཤེགས་པ་རྣམས་དཀྱུས་བཞིན། དམ་ཚིག་
པ་ཞུ་བས་སིནྡྷུ་རའི་རང་བཞིན་དུ་གྱུར་པར་བསམ། དགེ་བ་བསྔོ། དེ་ལྟར་མཻ་ཏྲི་མཁའ་སྤྱོད་བྱིན་རླབས་ཀྱི། །ཆོ་ག་མི་ནུབ་བཀླག་ཆོག་ཚུལ་དུ་བཀོད། །ཆོས་འདིའི་བཀའ་ལུང་ཆུ་བོའི་གཞུང་བཞིན་དུ། །རྒྱུན་མི་ཆད་པའི་དགེ་
ལེགས་ལྷུན་གྲུབ་ཤོག །ཅེས་པ་འདི་ནི་དགེ་སློང་ངག་དབང་ཆོས་གྲགས་ཀྱིས་སྤྲོ་ལུང་པ་ཀུན་སྨོན་གྱི་ཡི་གེ་དང༌། ཚར་ཆེན་ཆོས་ཀྱི་རྒྱལ་པོ་ཡབ་སྲས་ཀྱི་ཟིན་ཐོ་ལ་གཞི་བྱས། ཆུ་མོ་བྱའི་ལོ་ཟླ་བ་བདུན་པའི་ཡར་ཚེས་ལ་སྤུ་
དཀར་བླ་བྲང་རྫོང་དུ་བྲིས་པའི་ཡི་གེ་པ་ནི་ཆོས་གྲགས་བཟང་པོའོ། །འདིས་ཀྱང་བསྟན་པ་རིན་པོ་ཆེ་མི་ནུབ་པའི་མཆོག་དམ་པར་གྱུར་ཅིག བརྒྱུད་པ་ནི། རྡོ་རྗེ་འཆང༌། རྡོ་རྗེ་ཕག་མོ། དཔའ་བོ་སྤྱན་རས་གཟིགས། བྱང་

མཁའ་སྤྱོང་ཆོས་སྐོར་
སེམས་བློ་གྲོས་རིན་ཆེན། རི་ཁྲོད་དབང་ཕྱུག གྲུབ་ཆེན་མཻ་ཏྲི་པ། རྒྱ་གར་ཕྱག་ན། ཀ་མ་ལ་བཛྲ། ཛ་ཡ་སེ་ན། སུམ་པ་ལོ་ཙཱ། དར་མ་ཡོན་ཏན། རྗེ་བཙུན་གྲགས་པ། ཆོས་རྗེ་ཁུ་དབོན་མན་ཨིནྡྲ་མཁའ་སྤྱོད་དང་
འདྲའོ།།